Ludwig Van Beethoven

Si Ludwid Van Beethoven (16 Des. 1770 - 26 Marso 1827 sarong Aleman na kompositor asin pianista. Nagtunga siya sa lantad nin musika sa pag'oltan kan periodong Klasikal na panahon asin Romantikong panahon sa inaapod na Klasikal na musikang Solnopan (Ingles Western classical music). Hanggan ngonyan, siya an binibisto na saro sa inoomaw asin maimpluensyang kompositor nin panahon.

Hale sa tios na pamilya, siya namundag sa Bonn, na dati parte kan Elektorado kan Cologne sa solnopan kan Alemanya. Kaamayan kan buhay niya, an ama niya na si Johann Beethoven, na pusog an pagtubod na may talento siyang arog ki Wolfgang Mozart dai na inontokan na matais siya sa pagpraktis sa pyano asin organo asin haros dai na siyang oras makikawat sa kagurubay niya. Alagad, huli ta an musika an enot niyang pagkamoot, nag'adal siyang husto. Sumunod na maestro niya iyo si Tobias Pfieffer, sarong nakidagos sa harong ninda. Poon edad na siyam, manta nagaadal pagpyano, nag'adal man siya nin Latin, Pranses, Italyano asin lohika. Hakanood naman siyang husto na magkawat sa organo asin onrang dakula niya kan siya natokahan magkapot kan organo kasalida ni Christian Neefe sa saindang simbahan.

Paghubo niya sa Vienna, kaamayan kan edad niyang 20, nagin niyang maestro si Joseph Hadyn, asin duman nakakatokda' na siyang mga sonata, asin nababantog na komo sarong mahusay na pianista. Kahurihan kan 1790, an pagdangog niya nagpoon nang magwara, alagad pasige siyang pagtokda', pagkondukta asin pagpasali sa publiko maski ngane hanggan nabungog na siyang entero.

 Mga panluwas na takod 
 Pabisto ki Ludwig Von Beethoven- 
 Saiyang musika - 

 Mga hihilngan 
 The World's Great Men of Music. Harriette Brower. Frederick A. Stroke Company. 10th Printing. 1940.Pinalagda' sa Estados Unidos. p. 98-113.